Ny vola sy ny rariny

Azo amidy, satria firy tamin'ireo niantsoantso ny tsy fetezan'ny fitondrana teo aloha no nikatsaka tsimoramora hanatevina ny laharany nony nandre ny fikirintsan'ny Vola? Ary ny sisa? ... Azo itompoana fa ny sivy ampahafolon'ireo nanondro tena ho <<mpanohitra>>, dia nihazakazaka handoro izay nivavahany, raha notolorana toerana ambony, izany hoe notambazan-karena!

Voatototry ny Vola ny Rariny!https://poetawebs.e-monsite.com/pages/fakafaka/page-80.html

Jerena ny ao avaratra: toy izany! Tombanana ny ao atsimo tsy misy hafa!.. Dia nitsimoka ho azy tao an'eritreritry ny Malagasy ity fisainana feno fahakiviana ity: "Tsy misy olombelona azo itokiana intsony!"

Lanin'ny sainao izany rijan-kevitra ajoron'ny fikambanana iray! Olona fantatrao sady ankasitrahanao ireo mpitolona ao anatiny!... Nefa dia tsy maintsy miahotra ianao, fa tsy azo sakanana ny fisokon'ny ahiahy tsy ihavanana hoe: "Sao dia..."

"Sao dia tetika somambisamby handrendreham-bahoaka, hahatongavana eo amin'ny toerana be vola indray ity?"

Na: "Sao... dia tsy haharesy ny tamby vola hataon'ny andaniny ny mpitarika, rahefa atsy ho atsy, ka hivarotra anao nony voavidy?"

Satria fivondronana firy tokoa moa no efa montsana tahaka izany, rehefa vokin'ny kolikoly ny mpiandraikitra azy?

Dia potika teo ny fifampatokiana. Satria rahefa potika ny fifampatokiana, dia foana ho azy koa ny firaisan-kina sy ny fifankatiavana!https://poetawebs.e-monsite.com/pages/fakafaka/page-80.html

(E.D. Andriamalala, 1947)

 Rohy ivelany 

 https://poetawebs.e-monsite.com/pages/fakafaka/page-80.html
 https://www.tiatanindrazana.mg/dossier/toekarena-sy-fampandrosoana-ireo-tsara-ho-fantatra-momba-ny-vola-31840.php
 https://www.tiatanindrazana.mg/edito/fantaro-ny-atao-hoe-fandrosoana-29968.php

 Loharano